**5/2015.(III.26.) önkormányzati rendelete**

**A Helyi Építési Szabályzatról szóló 8/2007. (VIII.01) önkormányzati rendeletének módosításáról**

Legyesbénye Község Önkormányzatának Képviselő-testülete az épített környezet alakításáról és védelméről szóló 1997.évi LXXVIII. törvény 13.§ (1) bekezdésében és a 62.§ (6) bekezdés 6. pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdésében meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 317/2012. (XI.8.) Korm.rendelet 30.§ (1) bekezdésében biztosított véleményezési jogkörében eljáró államigazgatási szervek véleményének kikérésével a partnerségi egyeztetést követően a Helyi Építési Szabályzatról (HÉSZ) szóló 6/2007./(VIII.01) önkormányzati rendeletének módosításáról az alábbiakat rendeli el:

**1. § (1)** A rendelet területi hatálya LEGYESBÉNYE község külterületi szabályozási tervlapon (SZM-1/2014-09) jelölt „1” jelű területre terjed ki.

**(2) Beépítésre szánt terület övezete:**

a) A 050/12 hrsz-ú terület ipari gazdasági területből történő átminősítése beépítésre szánt különleges mezőgazdasági üzemi területté.

**Gip->Kmg,**

b) a 031/5 hrsz-ú terület

**Kmg->Má** (NATURA 2000 miatt)

(3) A rendelet hatálya alá tartozó területen területet alakítani, épületet és más építményt (a műtárgyakat is ideértve) tervezni, kivitelezni, építeni, felújítani, átalakítani, korszerűsíteni, bővíteni, lebontani, használni, valamint mindezekre hatósági engedélyt adni az általános érvényű előírások mellett csak és kizárólag e rendelet (és a hozzá tartozó szabályozási terv együttes) alkalmazásával szabad.

**2.§** *A Helyi Építési Szabályzatról (HÉSZ) szóló 8/2007./ (VIII.01.) önkormányzati rendelet (a továbbiakban: HÉSZ) az alábbi 11/A.§ -al egészül ki:*

**„11/A. §**

**Különleges beépítésre szánt mezőgazdasági üzemi terület**

**Kmg**

1. Az övezetben a mezőgazdasági termeléshez kapcsolódó azon tevékenységek

 építmények helyezhetőek el, amelyhez saját termelőterület általában nem tartozik

1. Az övezetben a meglévő és újonnan létesülő mezőgazdasági üzemek (majorok) tartoznak, ahol a mezőgazdasági termékek feldolgozása, tárolása, a mezőgazdasági gépek, és szállítóeszközök javítása folyik.
2. Nagyüzemi állattartás, vagy mezőgazdasági, illetve mezőgazdasági termeléshez szorosan kapcsolódó ipari tevékenysége megengedhető.
3. Övezet jele és a telek beépítésének paraméterei

**Kmg**  jelű építési övezet

|  |  |
| --- | --- |
| SZ | 40 |
| 7,5 | 2000 |

1. A kialakítandó legkisebb telekterület: 2000 m2
2. Beépítési mód: SZ szabadon álló
3. Megengedett legnagyobb építmény magasság: 7,5 m
4. Megengedett legnagyobb homlokzatmagasság: 9m”

**3. §** *A HÉSZ az alábbi 11/B.§-al egészül ki:*

**„11/B.§**

**Tájbaillesztés**

1. A tájba illesztést látványtervvel kell igazolni. A látványtervben meg kell jelennie a környező terepalakulatoknak. A látvány feltárulást a fő feltáró útvonalakról is igazoln8i kell. A kilátás és a rálátás szempontjait egyaránt vizsgázni kell.
2. Egyéb tájvédelmi előírások:
3. Anyaghasználat, színezés: fényében csillogó anyagok, felületek használata nem engedhető meg.
4. A felszínformákat, terepfelszínt az ingatlan építése és használata során lehetőség szerint egyaránt meg kell őrizni.
5. Tájképvédelmi okokból az építési telken történő terepalakítás 10% alatti tereplejtésnél legfeljebb 1,0 m, 10-20 % közötti tereplejtésnél legfeljebb 1,5 m 20%-ot meghaladó tereplejtésnél 2,0 m lehet az eredeti terepszinttől mérten. A kialakításra került részűk 6/4-nél meredekebbek nem lehetnek.
6. Az épületek, építmények környezetének rendezése során ápolni kell a gyepes felületeket, ahol fásítani kell, az kizárólag tájban illő nem invázív őshonos növényekkel történhet. Az őshonos növények alkalmazásának legyen prioritása.”+

**4. §** *A HÉSZ az alábbi 11/C. §-al egészül ki:*

**„11/C.§**

A környezeti elemek és a víz védelme és minőségének megóvása érdekében, a településrendezéssel érintett területen, csak olyan építmények, illetve azokhoz létesítmények, tevékenységek megvalósulása, üzemeltetése engedélyezhető, amelyek ellenőrzött körülmények közötti működtetése hosszútávon sem veszélyeztetheti a talaj, illetve a felszíni és a felszín alatti vizek jó állapotának, továbbá az általános normatív emberi elvárások és a vonatkozó hatályos jogszabályokban megfogalmazott környezeti célkitűzések teljesülését.”

**5.§** (1) Ez a rendelet 2015. április 16-án lép hatályba.

(2) E rendelet hatályba lépésével egyidejűleg a HÉSZ mellékletét képező szabályozási tervlapoknak a jelen módosításokkal érintett részei helyén, a jelen rendelet 1. mellékletét képező Z jelű tervlapokat kell alkalmazni.

(3) A rendelet elfogadását követően az egységes szerkezetbe foglalásról gondoskodni kell.

Legyesbénye, 2015. március 25.

Hlivják László Bodnár Jánosné

 polgármester jegyző